Займаюся і вывядзеннем новых сартоў. Высадзіў насенне яблык і з гэтых саджанцаў вывеў два новыя сарты. Яны пазней за іншыя дрэвы зацвітаюць. Сёлета далі першыя духмяныя плады жоўтага колеру, якія не пашкоджваюцца паршою. Іх можна скрыжавать з іншым сортам і атрымаць яшчэ лепшыя плады. Прывозіў з Чэхаславакіі чаранкі яблыні. З Самахвалавіч прывіваў сорт “тапаз”. У маім садзе больш за сотню сартоў пладовых дрэў. Многа розных груш.